Tartus kasutasid paljud võimalust taas maskita poodi ja restorani minna
#000003
Kolmapäevast lõppes kohustus kanda avalikes ruumides näomaski. Vaatamata soovitusele maski jätkuvalt kanda, otsustasid paljud inimesed poodi ja restorani minna nüüd juba ilma näokatteta. Tartu bussides kandis enamik inimesi siiski maski.
#000004
Pärast poolt aastat maskikohustust sai kolmapäeval poodi või restorani sisse astuda ilma maskita, vahendas "Aktuaalne kaamera".
#000005
Samas näiteks teenindajatelt võib tööandja maski kandmist nõuda.
#000006
"Meil on antud täitsa vaba valik, et need, kes soovivad kanda, need kannavad. Meil hetkel ongi enam-vähem pooleks, osad kannavad, osad mitte. Need, kes on vaktsineeritud, on otsustanud selle eest ära võtta," ütles Cafe Trugge'i teenindusjuht Marion Kukk, kes ise jätkab siseruumis maski kandmist.
#000007
"See on on ka võib-olla seepärast, et ma pole veel vaktsineeritud ja ei tunne end veel täiesti kindlalt," selgitas ta.
#000008
Tartu kaubamajas kandsid kolmapäeva keskpäeval umbes pooled inimesed maski.
#000009
"Lihtsalt harjumusest," ütles Virve, kellel oli maskikohustuse kadumine ununud. "Juba tahaks seda ära võtta. Ega ma siis ei kanna enam. Ma olen vaktsineeritud" lisas ta.
#000010
"Enda turvalisuse ja teiste heaolu jaoks. Kuidagi me tunneme, et veel võiks äkki kanda natuke aega," ütles Karolina.
#000011
"Olukord ei ole otseselt kontrolli all veel. Piirangud leevenevad, aga kuni kõik pole veel kontrolli alla saadud, siis pole mõtet end veel väga vabaks lasta," leidis Erik.
#000012
"Olin sunnitud mõnikord isegi veidi pahandada saama. Ma ei suuda korralikult, kui on veel prillid ees. Lihtsalt raske oli maskiga. Nii et väga hästi, kohe tuju on parem. Käisin poes, kohe ostsin midagi," rääkis Irina.
#000013
Kui kaubanduskeskuses on ruumi palju, siis bussis on üksteisest distantsi hoida palju keerulisem. Seetõttu on ka valitsus öelnud, et kui kuskil veel maski kanda, siis tasub seda teha ühistranspordis.
#000014
"Minu meelest täna ei ole oluliselt rohkem neid inimesi, kes ei kanna maske. Maski kantakse ikka edasi. Seda on tore näha," ütles Tartu linnaliini bussijuht Andrus Heinlo.
#000015
"Me kabiinis ei pea kandma, seal on sein ees. Kui läheme salongi, siis on tööandja poolt antud maskid, siis paneme maskid ette," selgitas ta, miks bussijuht sõidu ajal maski ei kanna.
#000016
Kui mõnes asutuses või üritusel tekib viiruskolle, on terviseametil endiselt õigus nõuda seal maski kandmist.
#000017
Terviseamet: mask on mujal sama loomulik kui meil riiete kandmine
#000019
Tallinna Ülikool peab vajalikuks maskikandmiskohustuse jätkamist
#000020
Lutsar: maskikandmine koolides peaks olema soovituslik
#000021
Eesti kirjanduse päeva algus Toompeal
#000022
Kullamäe klubi kaotas liiga autsaiderile
#000024
Kodumaine "Suvitajad" jõuab kinoekraanile veebruaris
#000031
USA õhujõudude kindral: sõda Hiinaga võib puhkeda juba 2025. aastal
#000034
EKRE lubab laenude ja tulumaksu sidumist laste arvuga
#000035
Sõja 338. päev: Briti luure hinnangul Venemaa liialdab jutuga oma edust
#000037
Professor: oleme Eestis läinud nutisõltuvuse hirmujuttudega liiale
#000044
Depressiooniravimid aitavad bakteritel antibiootikume trotsida
#000045
Poole sajandiga võivad kaduda kohanimedest pea pooled
#000046
Jutt kurjast koeratõust on liigne lihtsustus
#000047
Piltuudis: loomaaia värske asukas Makalu pääses esimest korda külastajate ette
#000049
Kunstnik Epp Margna paneb regilaulud lõuendile
#000050
Rannarootsi muuseumis on tehtud Ukraina heaks 55 varjevõrku
#000051
Ornitoloogiaühing kutsub aias askeldavaid linde vaatlema
#000052
Eesti tahab vältida Euroopa ühisturu killustumist
#000053